Staten skal have lov til at indsamle DNA-prøver fra samtlige danskere til et nationalt register, som politiet kan bruge i sit opklaringsarbejde, hvis der er DNA-spor på et gerningssted.

Det er konklusionen i en ny meningsmåling lavet af Epinion for DR Nyheder.

I målingen svarer 76 procent af de adspurgtem ja til, at det er en god idé, at alle skal have en profil i politiets centrale DNA-register. Kun 14 procent svarer, at ikke er en god idé og resten ved det ikke.

Læs også : Rigspolitiet gemmer fingeraftryk i strid med menneskerettighederne

Politiet har i dag alene et DNA-register over mistænkte, der har været indblandet i efterforskning, men DNA-sporene skal slettes efter 10 år, hvis ikke de mistænkte er blevet dømt.

Politiet er positive

Formanden for Politiforbundet, Claus Oxfeldt, hilser danskernes holdning velkommen og mener, at 'det giver god mening' at indføre et nationalt DNA-register over alle.